
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/62620/0022/27.8.99/ Κοινής Από¬ 
φασης «Επίδομα Υπηρεσίας Αλλοδαπής στο Στρα¬ 


τιωτικό Προσωπικό των Ενόπλων Δυνάμεων». 1 

Καθορισμός επιτοκίων εντόκων γραμματίων που θα 
εκδοθούν ή θα ανανεωθούν από 04 Ιουνίου 2002.. 2 

Σύσταση, συγκρότηση και ορισμός μελών ομάδας ερ¬ 
γασίας για την επεξεργασία της αναμόρφωσης του 

κώδικα πολιτικών και στρατιωτικών συντάξεων. 3 

Κανονισμός Εισαγωγής της Προεπιλογής Φορέα στην 
Ελληνική Αγορά. 4 


ΑΠΟΦΑΣΕΙ Σ 

Αριθ. 2/32180/0022 (1) 

Τροποποίηση της 2/62620/0022/27.8.99/ Κοινής Από¬ 
φασης «Επίδομα Υπηρεσίας Αλλοδαπής στο Στρατιωτικό 
Προσωπικό των Ενόπλων Δυνάμεων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, - ΕΞΩΤΕΡΙΚΩΝ - 
ΕΘΝΙΚΗΣ ΑΜΥΝΑΣ 

1. Έχοντας υπόψη τις διατάξεις: 

α. Της παραγράφου 2 του άρθρου 17 του ν.2685/99 
(ΦΕΚΑ’ 35). 

β. Της με αρ.2/62620/0022/27.8.99/Κοινής Απόφασης 
Υπουργών Εθνικής Άμυνας, Οικονομικών και Εξωτερικών 
(ΦΕΚΒ’ 1703). 

γ. Του άρθρου 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚΑ’ 137), που προστέθηκε με το 
άρθρο 27του Ν.2081/1992 (ΦΕΚΑ’ 154), όπως αντικατα- 
στάθηκεαπότο άρθρο 1 παρ.2του Ν.2469/1997 (ΦΕΚΑ’ 
38). 

δ. Του άρθρου 40του Ν.849/78 (ΦΕΚΑ’ 232), όπωςτρο- 
ποποιήθηκε με το άρθρο 8 του Ν.2129/93. 

ε. Της 29492/31-10-2001 Κοινής Απόφασης Πρωθυ¬ 
πουργού και Υπουργού Εθνικής Άμυνας "Ανάθεση Αρμο¬ 
διοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας" (ΦΕΚ Β' 1483). 


στ. Της 1100383/1330/Α0006/31.10.2001 κοινής από¬ 
φασης του Πρωθυπουργού και Υπουργού Οικονομικών 
"Καθορισμός αρμοδιοτήτων των Υφυπουργών Οικονομι¬ 
κών" (ΦΕΚ ΒΊ 485). 

ζ. Το γεγονός ότι από τις διατάξεις της παρούσης από¬ 
φασης προκαλείται πρόσθετη ετήσια οικονομική επιβά¬ 
ρυνση ύψους 159.942 Ευρώ (54.500.000 δρχ.), περίπου, η 
οποία θα βαρύνει τους προϋπολογισμούς των Γενικών 
Επιτελείων (ΓΕΣ ΕΦ.11-200 ΚΑΕ 4511 73.368 Ευρώ (25 
εκ.δρχ.), ΓΕΝ ΕΦ. 11-300 ΚΑΕ 0432 13.206 Ευρώ (4,5 
εκ.δρχ.) ΓΕΑ ΕΦ.11-410 ΚΑΕ 0432 και 4511 73.368 Ευρώ 
(25 εκ.δρχ.), καθώς και την επόμενη πενταετία, αποφασί¬ 
ζουμε: 

Αντικαθιστούμε, από 1 Φεβ. 2001, τις παραγράφους 1 
και 2 της 2/62620/0022/27.8.99 Κοινής Απόφασης που 
αναφέρεται στην παράγραφο Β του προοιμίου της πα¬ 
ρούσας Απόφασης, ως ακολούθως: 

«1. Ποσοστά Στρατιωτικού Προσωπικού των Ε.Δ., πλην 


τωντοποθετουμένων στην Κύπρο: 
α. ΣΑ/ΣΕΒΑΣ - Υποδιοικητής του Στρατηγείου 
ΑΡδΟυΤΗ (ϋΟΙΝΟ) - ΣΑ/ΑΣΣΔΕ 95% 

Β. Υποδιοικητής Στρατηγείου ΑΙΗδΟυΤΗ- 
Επιτελάρχης Στρατηγείου ϋΗΟ 30υΤΗΕΑ3Τ 90% 

Γ. Ακόλουθοι 85% 

Δ. Σχης και άνω και αντίστοιχοι 80% 

Ε. Ανχης και αντίστοιχοι 75% 

Στ.Τχης- Λοχαγός και αντίστοιχοι 65% 

Η. Υπολοχαγός - Ανθυπολοχαγός και αντίστοιχοι 60% 
Θ. Λοιποί 50% 

I. Οπλίτες 30% 


«2. Το επίδομα υπηρεσίας αλλοδαπής όλωντων πιο πά¬ 
νω κατηγοριών στρατιωτικών προσαυξάνεται κατά τα 
εκάστοτε καταβαλλόμενα στους μόνιμους υπαλλήλους 
του Υπουργείου Εξωτερικών που υπηρετούν στο εξωτε¬ 
ρικό, με τους ίδιους όρους και προϋποθέσεις. Ειδικότερα 
για την αντιμετώπιση δαπανών στέγασης, εφ’όσον δεν μι¬ 
σθώνεται εις βάρος του Δημοσίου οίκημα, το ποσοστό 
του επιδόματος υπηρεσίας αλλοδαπής αυξάνεται ως 
εξής: 

(α) Στο ΣΑ/ΣΕΒΑΣ και στον Υποδιοικητή του ΑΡδΟυΤΗ 
(ϋΟΙΝΟ) σε ποσοστό ίσο με το εκάστοτε καταβαλλόμενο 
στον αρχαιότερο ή μοναδικό Σύμβουλο σε Πρεσβεία ή 
Μόνιμη Αντιπροσωπεία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(β) Στο ΣΑ/ΑΣΣΔΕ, στον Υποδιοικητή Στρατηγείου 
ΑΙΒδΟυΤΗ, στον Επιτελάρχη Στρατηγείου ϋΗΟ 
30υΤΗΕΑ3Τ και στους Ακόλουθους, σεποσοσόίσο με το 
εκάστοτε καταβαλλόμενο στους υπαλλήλους του Διπλω¬ 
ματικού Κλάδου. 

(γ) Στο λοιπό Στρατιωτικό Προσωπικό, το εκάστοτε κα¬ 
ταβαλλόμενο στους μόνιμους υπαλλήλους του Διοικητι¬ 
κού Κλάδου Γ ενικών Καθηκόντων και Τεχνικών Επικοινω¬ 
νιών, του κλάδου Διοικητικών Γραμματέων και του κλά¬ 
δου Βοηθητικού Προσωπικού». 

Κατά τα λοιπά ισχύει η αριθμ.2/62620/0022/27.8.99 Κοι¬ 
νή απόφαση (ΦΕΚ Β' 1703). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ Γ.Α.ΠΑΠΑΝΔΡΕΟΥ 

ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΛΟΥΚΑΣ ΑΠΟΣΤΟΛΙΔΗΣ 
-♦- 

Αριθ.: 2/31001/0023 (2) 

Καθορισμός επιτοκίων εντόκων γραμματίων που θα εκ- 
δοθούν ή θα ανανεωθούν από 04 Ιουνίου 2002. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών 2/6769/0023/05-02-2002 (ΦΕΚ 164/Β/14-02-2002) 
«Καθορισμός επιτοκίων εντόκων γραμματίων τρίμηνης, 
εξάμηνης και ετήσιας διάρκειας». 

5. Τα αποτελέσματα της από 04-06-2002 δημοπρασίας 
Εντόκων Γραμματίων διάρκειας 13,26 και 52 εβδομάδων. 

6. Την 1100383/1330/Α0006/31.10.2001 (ΦΕΚ 1485/ 
Β/31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, που θα εκδοθούν ή θα ανανεωθούν από 04 Ιου¬ 
νίου 2002 ως εξής: 

α) για τα έντοκα γραμμάτια τρίμηνης διάρκειας σε 3,15%, 

β) για τα έντοκα γραμμάτια εξάμηνης διάρκειας σε 
3,38% και 

γ) για τα έντοκα γραμμάτια δωδεκάμηνης διάρκειας σε 
3,72 % 

2. Τα παραπάνω επιτόκια είναι εκείνα που προέκυψαν 
κατά τη δημοπρασία της 04 Ιουνίου 2002 για έντοκα γραμ¬ 
μάτια διάρκειας 13, 26 και 52 εβδομάδων, αντίστοιχα. 

3. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (04.06.2002) μέ¬ 
χρι τη λήξη τους ισχύουν οι αποφάσεις μας βάσει των 
οποίων έγινε η έκδοση τους. 


4. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2002 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/28224/0004 (3) 

Σύσταση, συγκρότηση και ορισμός μελών ομάδας εργα¬ 
σίας για την επεξεργασία της αναμόρφωσης του κώ¬ 
δικα πολιτικών και στρατιωτικών συντάξεων. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

β) Του άρθρου 5 του Ν.2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α' 43), όπως συμπληρώθηκε μετηνπαρ. 1 
του άρθρου 23του Ν.2085/92 (Α' 170). 

γ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α' 128) όπως τροποποιήθηκε 
μεταγενέστερα. 

δ) Του άρθρου 19του Ν.2470/97 (ΦΕΚ40/Α'). 

2. Την αριθμ. 1113926/1557/Α0006/18.12.2001 απόφα¬ 
ση του Υπουργού Οικονομικών περί μεταβίβασης αρμο¬ 
διοτήτων και εξουσίας να υπογράφουν «Με εντολή 
Υπουργού» στο Γενικό Γραμματέα κ.λπ. (ΦΕΚ 1703/ 
18.12.2001). 

3. Το αριθμ. πρωτ. 46377/0092/14.5.2002 έγγραφο της 
Δ47-Συνταξιοδοτικής Νομοπαρασκευαστικής Εργασίας, 
Ενστάσεων και Προσφυγών. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 17.400 Ευρώ (μηνιαία 
αποζημίωση: Προέδρου 350 Ευρώ, μελών: 320 Ευρώ), η 
οποία θα βαρύνει τις πιστώσεις του εκτελούμενου προϋ¬ 
πολογισμού εξόδων του Υπουργείου Οικονομίας και Οι¬ 
κονομικών. 

5. Την υφιστάμενη ανάγκη επεξεργασίας της αναμόρ¬ 
φωσης του κώδικα πολιτικών και στρατιωτικών συντάξε¬ 
ων, αποφασίζουμε: 

1. Συνιστούμε ομάδα εργασίας για την αναμόρφωση 
του κώδικα πολιτικών και στρατιωτικών συντάξεων και 
ορίζουμε ως μέλη αυτής τους παρακάτω υπαλλήλους του 
Γ.Λ. Κράτους: 

α. Παναγιώτη Παππά, Πάρεδροτου Νομικού Συμβουλί¬ 
ου του Κράτους, ως Πρόεδρο. 

β. Ευστράτιο Παπαδουλάκη, Διευθυντή στη Δ46-Ελέγ- 
χου και Εντολής Πληρωμής Στρατιωτικών Συντάξεων. 

γ. Χρήστο Ντούσκα, Διευθυντή στη Δ47-Συνταξιοδοτι- 
κής - Νομοπαρασκευαστικής Εργασίας, Ενστάσεων και 
Προσφυγών. 

δ. Γεώργιο Ξύδη, Διευθυντή στη Δ43-Κανονισμού Συ¬ 
ντάξεων Υπαλλήλων Ν.Π.Δ.Δ. και Ειδικών Κατηγοριών. 

ε. Αλίκη Βουλγαράκη-Παπαδήμου, Δ/ντρια στη Δ44-Κα- 
νονισμού Στρατιωτικών και Πολεμικών Συντάξεων. 

στ. Γεώργιο Περδίκη, Δ/ντή στη Δ45-Ελέγχου και Εντο¬ 
λής Πληρωμής Πολιτικών Συντάξεων. 

ζ. Κων/νο Ρεπαττή, Δ/ντή στη Δ42-Κανονισμού Πολιτι¬ 
κών Συντάξεων. 

η. Γεωργία Βασιλοπανάγου, με βαθμό ΠΕ-Δ/ντή, που 
υπηρετεί στη Δ44-Κανονισμού Στρατιωτικών και Πολεμι¬ 
κών Συντάξεων. 

θ. Μαρία Φραγκιά, με βαθμό Α' του κλάδου ΠΕ-Δημο- 
σιονομικών που υπηρετεί ως Προϊστάμενη Τμήματος στη 
Δ47-Συνταξιοδοτικής- Νομοπαρασκευαστικής Εργα¬ 
σίας, Ενστάσεων και Προσφυγών. 

ι. Ευδοκία Τσόχα, με βαθμό Α'του κλάδου ΠΕ-Δημοσιο- 
νομικών που υπηρετεί ως Προϊστάμενη Τμήματος στη 
Δ43-Κανονισμού Συντάξεων υπαλλήλων Ν.Π.Δ.Δ. και Ει¬ 
δικών Κατηγοριών. 

ια. Νικόλαο Χριστοδούλου, μεβαθμόΑ'του κλάδου ΠΕ- 
Δημοσιονομικών που υπηρετεί ως Προϊστάμενος Τμήμα¬ 
τος στη Δ42-Κανονισμού Πολιτικών Συντάξεων. 

ιβ. Κων/νο Παύλου, με βαθμό Α'του κλάδου ΠΕ-Δημο- 
σιονομικών που υπηρετεί ως Προϊστάμενος Τμήματος 
στη Δ45-Ελέγχου και Εντολής Πληρωμής Πολιτικών Συ¬ 
ντάξεων. 

ιγ. Χαράλαμπο Νταλούκα, με βαθμό Α'του κλάδου ΠΕ- 
Δημοσιονομικών που υπηρετεί ως Προϊστάμενος Τμήμα¬ 
τος στη Δ42-Κανονισμού Πολιτικών Συντάξεων. 

ιδ. Μιχάλη Αθανασάκο, με βαθμό Α' του κλάδου ΠΕ- 
Πληροφορικής, που υπηρετεί ως Προϊστάμενος Τμήμα¬ 
τος στη Δ30-Δ/νση Εφαρμογών Η/Υ της Γενικής Γραμμα- 
τείας Πληροφοριακών Συστημάτων. 

ιε. Αικατερίνη Γιάνναρη, με βαθμό Β'του κλάδου ΠΕ-Δη- 
μοσιονομικών που υπηρετεί στη Δ47-Συνταξιοδοτικής- 
Νομοπαρασκευαστικής Εργασίας, Ενστάσεων και Προ¬ 
σφυγών. 

ιστ. Πέτρο Πετρακόπουλο, με βαθμό Β'του κλάδου ΤΕ- 
Δημοσιονομικώνπου υπηρετεί στη Δ47-Συνταξιοδοτικής- 
Νομοπαρασκευαστικής Εργασίας, Ενστάσεων και Προ¬ 
σφυγών. 

ιζ. Ανδρέα Σωτηρόπουλο, με βαθμό Β' του κλάδου ΔΕ- 
Δημοσιονομικών, που υπηρετεί στη Δ47-Συνταξιοδοτι- 
κής-Νομοπαρασκευαστικής Εργασίας, Ενστάσεων και 
Προσφυγών, ως γραμματέα. 

ιη. Μαρία Σιούλα, με βαθμό Β'του κλάδου ΔΕ2-Δακτυ- 
λογράφων Δημοσιονομικού, που υπηρετεί στη Δ47-Συ- 
νταξιοδοτικής-Νομοπαρα-σκευαστικής Εργασίας, Εν¬ 
στάσεων και Προσφυγών. 

2. Έργο της παραπάνω ομάδας θα είναι: 

α. Η μελέτη και σύνταξη νομοσχεδίου για την αναμόρ¬ 
φωση του κώδικα πολιτικών και στρατιωτικών συντάξεων 
καθώς και του Ν.2084/92 με ιδιαίτερη έμφαση στον ισχύο- 
ντα θεσμό της διαδοχικής ασφάλισης, των κατωτάτων 
ορίων συντάξεων και του συνταξιοδοτικού καθεστώτος 
των ένστολων μηχανικώντου Δημοσίου. 

β. Η κατάρτιση εγκυκλίων για την εφαρμογή του ανωτέ¬ 
ρω νομοσχεδίου καθώς και του νέου ασφαλιστικού νομο¬ 
σχεδίου. 

3. Η διάρκεια της παραπάνω ομάδας, η οποία συνε¬ 
δριάζει από 1.5.2002, εκτός κανονικού ωραρίου εργα¬ 
σίας, ορίζεται μέχρι την 30.7.2002. 

4. Η αμοιβή του Προέδρου, των μελών καθώς και του 
γραμματέα της συγκεκριμένης ομάδας εργασίας θα κα¬ 
θοριστεί με άλλη απόφαση του Υπουργού Οικονομικών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2002 

Με εντολή Υπουργού 

Ο Γενικός Διευθυντής 
ΔΗΜΗΤΡΙΟΣ ΣΚΟΥΦΗΣ 

-♦- 

Αριθ. Απόφασης 254/70 (4) 

Κανονισμός Εισαγωγής της Προεπιλογής Φορέα στην 
Ελληνική Αγορά. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000) και 
ιδίως, το άρθρο 3, παράγρ. 14 στοιχείο α' και το άρθρο 7 
παράγρ. 1 του Νόμου αυτού, 
β. το Π.Δ. 165/1999 «Τροποποίηση του Ν.2246/1994, 
όπωςεκάστοτε ισχύει, σε συμμόρφωση: α) προς την Οδη¬ 
γία 97/33/ΕΚ του Ευρωπαϊκού Κοινοβουλίου και του Συμ¬ 
βουλίου για τη Διασύνδεση στο χώρο των Τηλεπικοινω¬ 
νιών, προκειμένου να διασφαλιστεί Καθολική Υπηρεσία 
και Διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) σε συμμόρφωση προς 
την Οδηγία 98/61/ΕΚ του Ευρωπαϊκού Κοινοβουλίου και 
του Συμβουλίου για την τροποποίηση της Οδηγίας 
97/33/ΕΚ, σε ό,τι αφοράτην Φορητότητατων Αριθμών και 
την Προεπιλογή Φορέα» (ΦΕΚ 159/Α/1999), 
γ. το Π.Δ. 181/1999 «Προσαρμογή στην Οδηγία 98/10/ 
Ε.Κ. του Ευρωπαϊκού Κοινοβουλίου και του Συμβουλίου 
για την Εφαρμογή της Παροχής Ανοιχτού Δικτύου (ΟΝΡ) 
στη Φωνητική Τηλεφωνία και για την Καθολική Υπηρεσία 
για τις Τηλεπικοινωνίες σε Ανταγωνιστικό Περιβάλλον» 
(ΦΕΚ 170/Α/1999), 

δ. την Απόφασή της ΑΠ.: 206/2/29.1.2001 «Εθνικό Σχέ¬ 
διο Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 127/Β/2001), 
ε. την Απόφασή της ΑΠ.: 207/6/2.2.2001 «Κανονισμός 
Διαχείρισης και Εκχώρησης Αριθμών του Εθνικού Σχεδί¬ 
ου Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 159/Β/2001), 
στ. τα αποτελέσματα της διενεργηθείσας από την ΕΕΤΤ 
Δημόσιας Διαβούλευσης για την Εισαγωγή της Προεπι¬ 
λογής Φορέα και της Φορητότητας Αριθμών, σύμφωνα με 
την Απόφασή της ΑΠ.: 244/121/1.2.2002, 
ζ. το γεγονός ότι από τις διατάξεις αυτής της Απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

Άρθρο 1 

Σκοπός-Πεδίο Εφαρμογής 

Σκοπός της παρούσας Απόφασης είναι η θέσπιση κανό¬ 
νων σχετικών με την εισαγωγή της διευκόλυνσης της προ¬ 
επιλογής φορέα στην Ελληνική τηλεπικοινωνιακή αγορά. 

Άρθρο 2 

Ορισμοί 

1. «Αστικές Κλήσεις»: οι κλήσεις προς γεωγραφικούς 
αριθμούς για την τιμολόγηση των οποίων εφαρμόζεται 
αστική χρέωση. 




10430 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Διεθνείς Κλήσεις»: οι κλήσεις προς αριθμούς που ξεκι¬ 
νούν με την πληκτρολόγηση του διεθνούς προθέματος 
« 00 ». 

«Επιλογή Φορέα»: η δυνατότητα που παρέχεται στους 
συνδρομητές ενός Τηλεπικοινωνιακού Οργανισμού να 
επιλέγουν κατά περίπτωση και με την πληκτρολόγηση ει¬ 
δικού χαρακτηριστικού προθέματος, διαφορετικό φορέα 
για τη διεκπεραίωση τηλεφωνικών κλήσεων. 

«Κλήσεις προς Κινητά»: κλήσεις προς αριθμούς κινητών 
τηλεφώνων. 

«Προεπιλογή Φορέα»: η δυνατότητα που παρέχεται 
στους συνδρομητές ενός Τηλεπικοινωνιακού Οργανι¬ 
σμού να επιλέγουν σε πάγια βάση ότι μία ή περισσότερες 
κατηγορίες τηλεφωνικών κλήσεων θα διεκπεραιώνονται 
από άλλο προεπιλεγμένο φορέα στη βάση ειδικής προς 
τούτο συμφωνίας με το φορέα αυτόν, χωρίς να απαιτείται 
για το σκοπό αυτό η πληκτρολόγηση ειδικού χαρακτηρι¬ 
στικού προθέματος ή κωδικού. 

«Υπεραστικές Κλήσεις»: οι κλήσεις προς γεωγραφικούς 
αριθμούς για την τιμολόγηση των οποίων εφαρμόζεται 
υπεραστική χρέωση. 

2. Επιπλέον ισχύουν οι ορισμοί του άρθρου 2 του 
Ν.2867/2000, του άρθρου 2 της Απόφασης της ΕΕΤΤ 
206/2/29-1-2001 «Εθνικό Σχέδιο Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών» και του άρθρου 2 της Απόφασης της ΕΕΤΤ 
207/6/2-2-2001 «Κανονισμός Διαχείρισης και Εκχώρησης 
Αριθμών του Εθνικού Σχεδίου Αριθμοδότησης για τις 
Υπηρεσίες Τηλεφωνίας και Κινητών και Προσωπικών Επι¬ 
κοινωνιών». 

Άρθρο 3 

Τηλεπικοινωνιακοί Οργανισμοί με Υποχρέωση Παροχής 
στους Συνδρομητές τους της Διευκόλυνσης 
Προεπιλογής Φορέα 

1. Υποχρέωση παροχής της διευκόλυνσης της προεπι¬ 
λογής φορέα στους συνδρομητές τους, συμπεριλαμβα¬ 
νομένων εκείνων που χρησιμοποιούν ΙδϋΝ, έχουν οι πά- 
ροχοι με σημαντική ισχύ στην αγορά που λειτουργούν 
σταθερά δημόσια τηλεφωνικά δίκτυα, όπως αναφέρονται 
στο Μέρος 1 του Παραρτήματος I του Π.Δ. 165/1999 (ΦΕΚ 
159/Α/1999), όπως ισχύει. Η διευκόλυνση αυτή συνίστα- 
ται στην παροχή πρόσβασης σε μεταγόμενες τηλεπικοι¬ 
νωνιακές υπηρεσίες οποιουδήποτε διασυνδεδεμένου ορ¬ 
γανισμού παροχής δημόσιων τηλεπικοινωνιακών υπηρε¬ 
σιών. 

2. Οι συνδρομητές των υπόχρεων παροχής της διευκό¬ 
λυνσης προεπιλογής φορέα δικαιούνται να επιλέγουν τις 
ανωτέρω μεταγόμενες τηλεπικοινωνιακές υπηρεσίες μέ¬ 
σω προεπιλογής φορέα έχοντας παράλληλα τη δυνατό¬ 
τητα αναίρεσης της προεπιλογής ανά κλήση χρησιμοποι¬ 
ώντας σύντομο πρόθεμα (κωδικό επιλογής φορέα) άλλου 
τηλεπικοινωνιακού φορέα κατά την εκτέλεση της συγκε¬ 
κριμένης κλήσης. 

3. Εκτός των οργανισμών οι οποίοι εμπίπτουν στην πα- 
ράγρ. 1 του παρόντος άρθρου, κάθε άλλος Τηλεπικοινω¬ 
νιακός Οργανισμός δικαιούται να παρέχει στους συνδρο¬ 
μητές του τη διευκόλυνση προεπιλογής φορέα χωρίς να 
υποχρεούται προς τούτο και χωρίς την υποχρέωση πα¬ 
ροχής της συγκεκριμένης υπηρεσίας σε τιμές προσανα¬ 
τολισμένες στο κόστος και χωρίς να περιορίζεται από τις 
υπόλοιπες διατάξεις οι οποίες σύμφωνα με την παρούσα 
Απόφαση δεσμεύουν τους Τηλεπικοινωνιακούς Οργανι¬ 


σμούς, οι οποίοι εμπίπτουν στην παράγρ. 1 του παρόντος 
άρθρου. 

Άρθρο 4 

Τηλεπικοινωνιακοί Οργανισμοί με Δικαίωμα Παροχής 
Υπηρεσιών Μέσω Προεπιλογής Φορέα 

1. Ένας Τηλεπικοινωνιακός Οργανισμός έχει το δικαίω¬ 
μα να παρέχει μεταγόμενες τηλεπικοινωνιακές υπηρε¬ 
σίες μέσω προεπιλογής φορέα στους συνδρομητές άλ¬ 
λων Τηλεπικοινωνιακών Οργανισμών, εφόσον: 

α. είναι κάτοχος Ειδικής Άδειας, 
β. το δίκτυό του είναι διασυνδεδεμένο με το δίκτυο του 
Τηλεπικοινωνιακού Οργανισμού που έχει την υποχρέωση 
παροχής προς τους συνδρομητές του της δυνατότητας 
της προεπιλογής φορέα και 
γ. είναι εκδοχέας των απαιτούμενων αριθμοδοτικών πό¬ 
ρων. 

2. Οι Τηλεπικοινωνιακοί Οργανισμοί οι οποίοι εμπίπτουν 
στην παράγρ. 1 του παρόντος άρθρου, αλλά δεν εμπί¬ 
πτουν στο άρθρο 3, παράγρ. 1 της παρούσας δεν έχουν 
υποχρέωση παροχής της διευκόλυνσης προεπιλογής φο¬ 
ρέα στους συνδρομητές τους. 

Άρθρο 5 

Δυνατότητες Σχήματος Προεπιλογής 

1. Ο υπόχρεος παροχής της διευκόλυνσης προεπιλο¬ 
γής φορέα (εφεξής, ο Πάροχος Α) παρέχει στους συν¬ 
δρομητές του τις ακόλουθες δυνατότητες του σχήματος 
προεπιλογής: 

Δυνατότητα 1: Διεθνείς Κλήσεις 
Ο συνδρομητής προεπιλέγει για την διεκπεραίωση 
όλων των δ ιεθνών κλή σεών το υ και μόνο αυτών άλλον φο¬ 
ρέα διαφορετικό από τον υπόχρεο παροχής της διευκό¬ 
λυνσης προεπιλογής φορέα. Όλες οι υπόλοιπες κλήσεις 
του συνδρομητή διεκπεραιώνονται από τον Πάροχο Α. 
Δυνατότητα 2: Υπεραστικές και Κλήσεις προς Κινητά 
Ο συνδρομητής προεπιλέγει για την διεκπεραίωση 
όλωντων υπεραστικών κλήσεώντου και των κλήσεωντου 
προς κινητά και μόνο αυτών άλλον φορέα διαφορετικό 
από τον υπόχρεο παροχής της διευκόλυνσης προεπιλο¬ 
γής φορέα. Όλες οι υπόλοιπες κλήσεις διεκπεραιώνονται 
μέσω του Παρόχου Α. 

Δυνατότητα 3: Όλες οι Κλήσεις 
Ο συνδρομητής προεπιλέγει για την διεκπεραίωση 
όλωντων κλήσεώντου άλλον φορέα διαφορετικό από τον 
υπόχρεο παροχής της διευκόλυνσης προεπιλογής φο¬ 
ρέα. Ο όρος "όλες οι κλήσεις" για την περίπτωση της προ¬ 
επιλογής φορέα περιλαμβάνει όλες τις διεθνείς, αστικές, 
υπεραστικές και κλήσεις προς κινητά. Όλες οι υπόλοιπες 
κλήσεις διεκπεραιώνονται μέσω του Παρόχου Α. 

2. Οι Δυνατότητες 1 και 2 της παραγρ. 1 του παρόντος 
άρθρου μπορούν να συνδυαστούν έτσι ώστε ο συνδρο¬ 
μητής του υπόχρεου παροχής της διευκόλυνσης προεπι¬ 
λογής φορέα να έχει τη δυνατότητα προεπιλογής τόσο 
για τις υπεραστικές κλήσεις και τις κλήσεις προς κινητά 
όσο και τις διεθνείς κλήσεις. Ο προεπιλεγμένος φορέας 
μπορεί να είναι ο ίδιος και για τις δύο Δυνατότητες. 

3. Η επιλογή της Δυνατότητας 3 της παραγρ. 1 του πα¬ 
ρόντος άρθρου αντικαθιστά όλες τις προηγούμενες επι- 
λεχθείσες Δυνατότητες. 

4. Οι συνδρομητές που δεν επιλέγουν να ακολουθή¬ 
σουν καμία από τις παραπάνω Δυνατότητες εξακολου¬ 
θούν να διεκπεραιώνουν τις κλήσεις τους μέσω του Πα- 

ρόχου Α, χωρίς να επηρεάζονται από την προεπιλογή φο¬ 
ρέα. 

5. Ο συνδρομητής έχει τη δυνατότητα να ακυρώσει την 
προεπιλογή του για μεμονωμένες κλήσεις πληκτρολογώ¬ 
ντας ανά κλήση τον κωδικό επιλογής φορέα άλλου παρό- 
χου, συμπεριλαμβανομένου και του Παρόχου Α. 

6. Παραμένουν ως έχουν οι ρυθμίσεις για τη διαθεσιμό- 
τητατωνπαρεχομένων υπηρεσιών μέσω Επιλογής Φορέα 
προς τους συνδρομητές του Παρόχου Α. 

7. Η ΕΕΤΤ δύναται στο μέλλον να εντάξει και άλλες κα¬ 
τηγορίες κλήσεων στις Δυνατότητες της παραγρ. 1 ή να 
ορίσει νέες Δυνατότητες, λαμβάνοντας υπόψη την κείμε¬ 
νη νομοθεσία, τις συνθήκες της αγοράς και την ανάπτυξη 
του ανταγωνισμού. 

8. Η Δυνατότητα 1 προσφέρεται σε όσους συνδρομη¬ 
τές το επιθυμούν από την 1η Δεκεμβρίου 2002 και οι Δυ¬ 
νατότητες 2 και 3 απάτην 1η Φεβρουάριου 2003. 

Άρθρο 6 

Απαιτήσεις Μεταγωγής και Δρομολόγησης 

Οι Τηλεπικοινωνιακοί Οργανισμοί που έχουν την υπο¬ 
χρέωση παροχής στους συνδρομητές τους της δυνατό¬ 
τητας προεπιλογής φορέα οφείλουν ενδεικτικά να τη¬ 
ρούν κατά τη μεταγωγή και δρομολόγηση κλήσεων τα 
ακόλουθα: 

1. Η δυνατότητα προεπιλογής φορέα παρέχεται σε 
όλους τους συνδρομητές που συνδέονται απευθείας με 
γραμμές Ρ3ΤΝ και Ι5ϋΝ στο δίκτυό τους. 

2. Η προεπιλογή φορέα δεν παρέχεται στα δημόσια κοι¬ 
νόχρηστα τηλέφωνα. 

3. Οι κλήσεις που υπόκεινται σε προεπιλογή δρομολο¬ 
γούνται στο σημείο διασύνδεσης που έχει συμφωνηθεί με 
τον προεπιλεγμένο από το συνδρομητή φορέα. 

4. Η δρομολόγηση πραγματοποιείται με την προσθήκη 
από τον υπόχρεο παροχής της διευκόλυνσης προεπιλο¬ 
γής φορέα κατάλληλου προθέματος στα ψηφία που πλη¬ 
κτρολόγησε ο συνδρομητής. Το πρόθεμα αυτό είναι πε- 
νταψήφιο, χαρακτηρίζει μοναδικά τον προεπιλεγμένο φο¬ 
ρέα και διευκολύνει τη δρομολόγηση της κλήσης στο 
κατάλληλο σημείο διασύνδεσης. Ο κωδικός επιλογής φο¬ 
ρέα του προεπιλεγμένου παρόχου, εφόσον υπάρχει η τε¬ 
χνική δυνατότητα διαχωρισμού των κλήσεων που πραγ¬ 
ματοποιούνται μέσω επιλογής φορέα από τις κλήσεις που 
πραγματοποιούνται μέσω προεπιλογής φορέα, μπορεί να 
χρησιμοποιηθεί ως πρόθεμα προεπιλογής φορέα. Σε κά¬ 
θε πάροχο που έχει το δικαίωμα να αποτελέσει προεπι- 
λεγμένο πάροχο εκχωρείται ένα μόνο πρόθεμα προεπι¬ 
λογής φορέα μετά από αίτησή του στην ΕΕΤΤ, σύμφωνα 
με τη διαδικασία που προβλέπεται από την Απόφαση 
207/6/2-2-2001 (ΦΕΚ 159/Β/2001) της ΕΕΤΤ για την εκχώ¬ 
ρηση κωδικών επιλογής φορέα. Τα προθέματα προεπιλο¬ 
γής φορέα εκχωρούνται από τη σειρά 160 του Εθνικού 
Σχεδίου Αριθμοδότησης. Οι πάροχοι στους οποίους εκ¬ 
χωρείται πρόθεμα προεπιλογής φορέα έχουν τα δικαιώ¬ 
ματα και τις υποχρεώσεις που απορρέουν από την ισχύ- 
ουσα νομοθεσία και τις Αποφάσεις της ΕΕΤΤ για τους κω¬ 
δικούς επιλογής φορέα. Το πρόθεμα προεπιλογής φορέα 
δεν μπορεί να χρησιμοποιηθεί ως κωδικός επιλογής φο¬ 
ρέα. 

5. Όλες οι κλήσεις που δεν υπόκεινται σε προεπιλογή 
δρομολογούνται από τον Τηλεπικοινωνιακό Οργανισμό 
που έχει τη σχετική υποχρέωση παροχής της διευκόλυν¬ 
σης προεπιλογής φορέα. 


6. Ο υπόχρεος παροχής της διευκόλυνσης προεπιλο¬ 
γής φορέα διαβιβάζει στον προεπιλεγμένο φορέα την 
Αναγνώριση Καλούσας Γραμμής (ΟΕΙ: 03ΐΙίη9 Ειπθ ΙόθπΙί- 
ίίθ3ίίοπ) ακόμη και αν αυτή είναι απόρρητη ή μη ανακοι¬ 
νώσιμη. Η Αναγνώριση Καλούσας Γραμμής χρησιμοποι¬ 
είται από τον προεπιλεγμένο φορέα μόνο για την ανα¬ 
γνώριση, πιστοποίηση και τιμολόγηση της κλήσης και 
σύμφωνα με την ισχύουσα νομοθεσία διασφάλισης του 
απορρήτου. Στην περίπτωση απόρρητης ή μη ανακοινώ¬ 
σιμης Αναγνώρισης Καλούσας Γ ραμμής, ο προεπιλεγμέ- 
νος φορέας δεσμεύεται με τη διασφάλιση του απορρή¬ 
του. 

7. Κλήσεις που πραγματοποιούνται με χρήση κωδικού 
επιλογής φορέα ακυρώνουν την προεπιλογή και δρομο¬ 
λογούνται στον πάροχο που προσδιορίζεται από τον κω¬ 
δικό επιλογής φορέα. 

8. Δεν επιτρέπεται υποβάθμιση της ποιότητας των πα- 
ρεχομένων υπηρεσιών λόγω προσθήκης της δυνατότη¬ 
τας παροχής προεπιλογής φορέα. 

9. Οι υπάρχουσες διευκολύνσεις στη γραμμή του συν¬ 
δρομητή, όπως η Αναμονή Κλήσης, δεν επηρεάζονται 
από την παροχή προεπιλογής φορέα. 

10. Ο συνδρομητής που κάνει χρήση της υπηρεσίας 
προεπιλογής φορέα δύναται να απαιτήσει τη διευκόλυν¬ 
ση επιλεκτικής φραγής κλήσεων για τις κατηγορίες κλή¬ 
σεων που περιλαμβάνονται στις Δυνατότητες του σχήμα¬ 
τος προεπιλογής που έχει επιλέξει. Η απαίτηση αυτή μπο¬ 
ρεί να τεθεί από το συνδρομητή είτε στον πάροχο 
υπηρεσιών μέσω προεπιλογής είτε στον υπόχρεο παρο¬ 
χής της διευκόλυνσης προεπιλογής φορέα. 

11. Εξασφαλίζεται η συνέχεια των τηλεφωνικών υπηρε¬ 
σιών προς τον συνδρομητή κατά την ενεργοποίηση των 
επιλογών του σχετικά με την προεπιλογή φορέα. 

12. Η Προεπιλογή Φορέα αποτελεί τμήμα του Υποδείγ¬ 
ματος Προσφοράς Διασύνδεσης του Τηλεπικοινωνιακού 
Οργανισμού που έχει τη σχετική υποχρέωση παροχής 
της διευκόλυνσης προεπιλογής φορέα. 

13. Στις περιπτώσεις που δεν είναι τεχνικά εφικτήη υλο¬ 
ποίηση διαφορετικού σχήματος προεπιλογής για κάθε 
μία από τις γραμμές ενός ιδιωτικού κέντρου μεταγωγής 
(ΡΑΒΧ), τότε εφαρμόζονται οι ίδιες Δυνατότητες του σχή¬ 
ματος προεπιλογής για όλες τις γραμμές. 

Άρθρο 7 

Προστασία Καταναλωτή 

1. Οι τηλεπικοινωνιακοί πάροχοι αναπτύσσουν συστή¬ 
ματα πληροφόρησης και ενημέρωσης των καταναλωτών 
και διαδικασίες προστασίας τους ώστε το κοινό να κατα¬ 
νοήσει, ιδίως, τις επιλογές που έχει, την κατά κατηγορία 
κλήσεων χρέωση και τιμολόγηση και τον τρόπο λειτουρ¬ 
γίας των παρεχόμενων υπηρεσιών. 

2. Η ευθύνη της τιμολόγησης των συνδρομητών για τις 
κλήσεις που εμπίπτουν στην προεπιλογή φορέα ανήκει 
στον προεπιλεγμένο φορέα. Ο συνδρομητής δεν χρεώνε¬ 
ται από τον Τηλεπικοινωνιακό Οργανισμό που του παρέ¬ 
χει τη διευκόλυνση της προεπιλογής φορέα για την πρό¬ 
σβαση στο δίκτυο του προεπιλεγμένου φορέα. Ο Τηλεπι¬ 
κοινωνιακός Οργανισμός που παρέχει τη διευκόλυνση 
της προεπιλογής φορέα είναι υπεύθυνος για τη χρέωση 
του παγίου τέλους μίσθωσης της γραμμής (εφόσον αυτό 
υπάρχει) και για τις κλήσεις που δεν υπόκεινται σε προε¬ 
πιλογή. 

3. Οι πάροχοι έχουν τη δυνατότητα να εκδίδουν ενιαίο 
λογαριασμό στο συνδρομητή ως αποτέλεσμα εμπορικής 
μεταξύ τους συμφωνίας. 

4. Οι παραπάνω διατάξεις δεν περιορίζουν σε τίποτα τα 
δικαιώματα των συνδρομητών με βάση τη νομοθεσία για 
τα δικαιώματα προστασίας καταναλωτή, την εγκυρότητα 
των όρων συμβάσεων προσχώρησης με βάση το άρθρο 
281 του ΑΚ και τη νομοθεσία περί προστασίας προσωπι¬ 
κών δεδομένων. 

Άρθρο 8 

Καταμερισμός του Κόστους Παροχής της Προεπιλογής 
Φορέα 

1. Το κόστος που αφορά την παροχή της προεπιλογής 
φορέα αναλύεται σε τρεις κατηγορίες: 

α. Κόστος Εγκατάστασης : Είναι το ποσό κόστους που 
αφορά κυρίως τον τηλεπικοινωνιακό οργανισμό με υπο¬ 
χρέωση παροχής στους συνδρομητές του της διευκόλυν¬ 
σης προεπιλογής φορέα και σχετίζεται με την τροποποί¬ 
ηση του δικτύου και των συστημάτων του ώστε να παρέ¬ 
χεται η προεπιλογή φορέα. 

β. Κόστος Ενεργοποίησης Παρόχου : Είναι το κόστος 
που απαιτείται για την υλοποίηση και ενεργοποίηση της 
προεπιλογής φορέα για κάθε πάροχο χωριστά. Περιλαμ¬ 
βάνει, μεταξύ άλλων, την εγκατάσταση του πληροφορια¬ 
κού συστήματος στο χώρο του παρόχου για τη διαχείριση 
των αιτημάτων των πελατών του για προεπιλογή. 

γ. Κόστος Ενεργοποίησης ανά Γραμμή: Είναι κυρίως το 
διαχειριστικό κόστος του υπόχρεου παρόχου για την 
υλοποίηση της προεπιλογής φορέα για κάθε γραμμή συν¬ 
δρομητή χωριστά. 

2. Ο Τηλεπικοινωνιακός Οργανισμός που είναι υποχρε¬ 
ωμένος να παρέχει τη διευκόλυνση προεπιλογής φορέα 
στους συνδρομητές του αναλαμβάνει το Κόστος Εγκατά¬ 
στασης. 

3. Ο προεπιλεγμένος τηλεπικοινωνιακός πάροχος ανα¬ 
λαμβάνει το Κόστος Ενεργοποίησης Παρόχου και το Κό¬ 
στος Ενεργοποίησης ανά Γ ραμμή. 

4. Το ποσό που αντιστοιχεί στο Κόστος Ενεργοποίησης 
ανά Γ ραμμή είναι κοστοστρεφές, καταβάλλεται από τον 
προεπιλεγμένο πάροχο στον Τηλεπικοινωνιακό Οργανι¬ 
σμό που παρέχει τη διευκόλυνση της προεπιλογής φορέα 
στους συνδρομητές του και υπόκειται σε έγκριση από την 
ΕΕΤΤ. 

5. Ο υπόχρεος παροχής της διευκόλυνσης προεπιλο¬ 
γής φορέα δεν επιβαρύνει άμεσα τους συνδρομητές του 
για την παροχή της διευκόλυνσης αυτής. 

6. Οιτυχόν άμεσες επιβαρύνσεις των συνδρομητών από 
τους προεπιλεγμένους παρόχους δεν λειτουργούν απο¬ 
τρεπτικά για τη χρήση της διευκόλυνσης προεπιλογής 
φορέα. 

7. Γιατη συλλογή κλήσεων μέσω προεπιλογής φορέα οι 
προεπιλεγμένοι πάροχοι καταβάλλουν στον υπόχρεο πα- 
ροχήςτης διευκόλυνσης προεπιλογής φορέατατέλη που 
προβλέπονται από το Υπόδειγμα Προσφοράς Διασύνδε¬ 
σης του υπόχρεου. 

Άρθρο 9 

Διαδικασίες Παροχής της Προεπιλογής Φορέα 

1. Ο σχεδιασμός και η τροποποίηση των διαδικασιών 
παροχής της υπηρεσίας προεπιλογής γίνεται κατόπιν δι¬ 
μερών συζητήσεων και συμφωνιών μεταξύ των ενδιαφε¬ 
ρομένων παροχών με γνώμονα την προστασία και διευ¬ 


κόλυνση του καταναλωτή και πρέπει να συνάδει με τις δια¬ 
τάξεις περί ανταγωνισμού. Ο ανωτέρω σχεδιασμός είναι 
μέρος της συμφωνίας διασύνδεσης και πρέπει να ολο¬ 
κληρώνεται με τη σύναψη της συμφωνίας διασύνδεσης, 
εφόσον υποβάλλεται σχετικό αίτημα από τον αιτούντα 
πάροχο. Σε περίπτωση σύναψης συμφωνίας διασύνδε¬ 
σης πριντην έκδοση του παρόντος ή σύναψης συμφωνίας 
διασύνδεσης που δεν περιλαμβάνει αρχικά την προεπιλο¬ 
γή φορέα, ο υπόχρεος παροχής της διευκόλυνσης προε¬ 
πιλογής φορέα ανταποκρίνεται εντός 15 ημερών από την 
υποβολή του σχετικού αιτήματος για προεπιλογή από τον 
ενδιαφερόμενο οργανισμό. 

2. Ο υπόχρεος για την παροχή της διευκόλυνσης προε¬ 
πιλογής φορέα Τηλεπικοινωνιακός Οργανισμός εκδίδει 
και αποστέλλει στην ΕΕΤΤ, εντός 15 ημερών από τη δη¬ 
μοσίευση του παρόντος, τυποποιημένο κείμενο αίτησης 
συνδρομητών για την παροχή της διευκόλυνσης προεπι¬ 
λογής φορέα, το οποίο είναι ενιαίο για όλους τους προε- 
πιλεγμένους παρόχους. Η ΕΕΤΤ εγκρίνει το συγκεκριμέ¬ 
νο κείμενο καθώς και κάθε πιθανή μελλοντική τροποποίη¬ 
σή του εντός 15 ημερών από την υποβολή του κειμένου ή 
της τροποποίησης στην ΕΕΤΤ από τον υπόχρεο οργανι¬ 
σμό. 

3. Σχετικά με τη διαδικασία διεκπεραίωσης της αίτησης 
για προεπιλογή φορέα ισχύουν τα ακόλουθα: 

α. Ο συνδρομητής απευθύνεται στον πάροχο που προ- 
επιλέγει ως φορέα για τη διεκπεραίωση των κατηγοριών 
κλήσεων που επιθυμεί και υποβάλλει τη σχετική αίτηση 
που αναφέρεται στηνπαράγρ. 2 του παρόντος άρθρου. 

β. Ο προεπιλεγμένος φορέας αποστέλλει την αίτηση 
του συνδρομητή στον υπόχρεο παροχής της διευκόλυν¬ 
σης προεπιλογής φορέα για την εγκατάσταση των νέων 
ρυθμίσεων του συνδρομητή εντός δύο (2) εργάσιμων 
ημερών και λαμβάνει αποδεικτικό παραλαβής. 

γ. Με την παραλαβή της αίτησης του συνδρομητή, ο 
υπόχρεος παροχής της διευκόλυνσης προεπιλογής φο¬ 
ρέα επιστρέφει θετική επιβεβαίωση για κάθε αίτημα που 
μπορεί να εκπληρώσει. Εάν η αίτηση δεν μπορεί να γίνει 
αποδεκτή, ανακοινώνεται η αιτία απόρριψης. Οι λόγοι 
απόρριψης αναφέρονται περιοριστικά στην παράγρ. 4 
του παρόντος άρθρου. Σε κάθε περίπτωση, θετική ή αρ¬ 
νητική, η απάντηση του υπόχρεου παροχής της διευκό¬ 
λυνσης προεπιλογής φορέα δίδεται εντός δύο (2) εργά¬ 
σιμων ημερών από την παραλαβή της αίτησης. Σε περί¬ 
πτωση άπρακτης παρόδου της προθεσμίας των δύο (2) 
εργασίμων ημερών, τεκμαίρεται ότι ο υπόχρεος της πα¬ 
ροχής διευκόλυνσης προεπιλογής φορέα απάντησε θετι¬ 
κά. 

δ. Ο υπόχρεος παροχής της διευκόλυνσης προεπιλο¬ 
γής φορέα προγραμματίζει το τοπικό κέντρο του συν¬ 
δρομητή ώστε να δρομολογεί τις κλήσεις στο δίκτυο του 
αντίστοιχου προεπιλεγμένου φορέα με βάση τις επιλογές 
του συνδρομητή. Ο προεπιλεγμένος πάροχος εγκαθιστά 
την υπηρεσία εσωτερικά. Η ολοκλήρωση της ενεργοποί¬ 
ησης της προεπιλογής φορέα πρέπει να έχει πραγματο¬ 
ποιηθεί το αργότερο εντός επτά (7) εργάσιμων ημερών 
από τη λήψη της αίτησης του συνδρομητή από τον υπό¬ 
χρεο παροχής της διευκόλυνσης προεπιλογής φορέα. 

4. Ο υπόχρεος παροχής της διευκόλυνσης προεπιλο¬ 
γής φορέα δύναται να απορρίψει αίτημα για προεπιλογή 
μόνο εάν τα στοιχεία του αιτούντος (το επώνυμο, το όνο¬ 
μα, το όνομα πατέρα, ο Αριθμός Δελτίου Ταυτότητας ή ο 
Αριθμός Διαβατηρίου και ο Αριθμός Φορολογικού Μη- 

τρώου για τα φυσικά πρόσωπα και η επωνυμία και ο Αριθ¬ 
μός Φορολογικού Μητρώου για τις Επιχειρήσεις) και ο 
αριθμός του τηλεφώνου διαφέρουν από τα αντίστοιχα 
στοιχεία που έχει στην κατοχή του, εάν η προεπιλογή του 
ενδιαφερομένου δεν είναι σύμφωνη με το σχήμα της προ¬ 
επιλογής που ορίζεται από την παρούσα Απόφαση ή εάν 
δεν αναφέρεται ο προεπιλεγμένος φορέας. 

Άρθρο 10 
Άσκηση Εποπτείας 

1. Η ΕΕΤΤ ασκεί εποπτεία για τη διασφάλιση της παρο¬ 
χής της υπηρεσίας προεπιλογής φορέα με τον ορθολογι¬ 
κότερο τρόπο και σύμφωνα με τις διατάξεις της παρού¬ 
σας Απόφασης. 

2. Οι τηλεπικοινωνιακοί πάροχοι οφείλουν να υποβάλ¬ 
λουν σε ετήσια βάση στοιχεία σχετικά με το πλήθος των 
συνδρομητών τους στους οποίους παρέχονται υπηρε¬ 
σίες μέσω προεπιλογής φορέα για κάθε μία από τις δυνα¬ 
τότητες προεπιλογής. 

3. Οι πάροχοι τηλεπικοινωνιακών δικτύων που παρέ¬ 
χουν υπηρεσίες μέσω προεπιλογής φορέα πρέπει να πα¬ 
ρέχουν στην ΕΕΤΤ κάθε σχετική πληροφορία που θεωρεί¬ 
ται απαραίτητη. 

Άρθρο 11 

Τ ροποποιήσεις / Συμπληρώσεις 

1. Η ΕΕΤΤ δύναται με Απόφασή της να τροποποιεί ή/και 
να συμπληρώνει τον παρόντα Κανονισμό. Για την τροπο¬ 
ποίηση ή συμπλήρωση του παρόντος Κανονισμού, η 
ΕΕΤΤ δύναται να προβαίνει σε διαβουλεύσεις με τους εν¬ 
διαφερομένους φορείς, ιδίως τους παρόχους τηλεπικοι¬ 


νωνιακών δικτύων ή/και υπηρεσιών και τους εκπροσώ¬ 
πους των χρηστών. 

2. Όλα τα ενδιαφερόμενο μέρη μπορούν να υποβάλ¬ 
λουν προτάσεις στην ΕΕΤΤ για την τροποποίηση ή συ¬ 
μπλήρωση των διατάξεων του παρόντος Κανονισμού. Η 
ΕΕΤΤ εξετάζει τις υποβληθεισόμενες προτάσεις και δύ- 
ναται να προβεί σε διαβουλεύσεις με τα ενδιαφερόμενο 
μέρη. Οι υποβληθεισόμενες προτάσεις δεν είναι δεσμευ¬ 
τικές για την ΕΕΤΤ. 

Άρθρο 12 

Καταγγελίες και κυρώσεις 

Οι καταγγελίες για μη συμμόρφωσητωνπαρόχωντηλε- 
πικοινωνιακών δικτύων ή/και υπηρεσιών προς τις υποχρε¬ 
ώσεις που θεσπίζονται με τον παρόντα Κανονισμό κατατί¬ 
θενται στην ΕΕΤΤ, η οποία τις εξετάζει και δύναται να επι¬ 
βάλλει τις διοικητικές κυρώσεις που προβλέπονται στο 
άρθρο 12, παράγρ. 1, του Ν.2867/2000, εκδίδοντας ειδι¬ 
κά αιτιολογημένη Απόφαση, ύστερα από προηγούμενη 
ακρόαση των ενδιαφερομένων. 

Άρθρο 13 
Έναρξη ισχύος 

Ο παρών Κανονισμός τίθεται σε ισχύ από την ημερομη¬ 
νία δημοσίευσής του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Μαρούσι, 31 Μάίου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































